Akcija EU protiv Ilegalne imigracije 
Policajci iz svih krajeva Evrope stigli su u Grčku gde će se pridružiti operaciji “Posejdon” - čuvanju evropske granice sa Turskom
Usred noći na granici između Grčke i Turske, tim austrijskih i grčkih policajaca koristi kamere koje detektuju toplotu ne bi li otkrili imigrante koji pokušavaju ilegalno da uđu u Evropu. kaže jedan od graničara. Granica je nekada razdvajala dve zaraćene zemlje. Medjutim, s obzirom da je Grčka članica Evropske unije, granica zapravo razdvaja Evropsku uniju od ostatka sveta. Procenjuje se da 10 hiljada ljudi, većinom iz severne Afrike i južne Azije, svakog meseca ilegalno pređe ovu granicu. Vlade evropskih zemalja sada su se udružile u pokušaju da zaustave taj priliv osnovavši koordinaciono telo pod nazivom “Fronteks” koje šalje policajce da pruže dodatnu pomoć u obezbeđivanju grčke granice. Mnogi imigranti preplivavaju reku Evros na granici Turske i Grčke, dok se drugi odlučuju za hrabrije poduhvate. Na zvaničnim prelazima, poput ovog u Kipiju, graničari koriste najnoviju tehnologiju kako bi otkrili imigrante koji se kriju u kombijima i kamionima. “, ističe graničar iz Nemačke. Pored graničnog prelaza nalazi se vozni park zaplenjenih vozila. Svako ima specifičnu priču, kao npr. ovaj dabl-deker. Putnici su graničarima postali sumnjivi, pa su odlučili da malo detaljnije pregledaju vozilo. “”, navodi grčki graničar. Kada su imigranti uhvaćeni, pripadnici “Fronteksa” su ih priveli na ispitivanje kako bi saznali više o eventualnom organizovanom trafikingu. “, ističe Majkl Ekman, policajac iz Danske. U Pireju, nadomak Atine, “Fronteks” je otvorio kancelariju koja će se pozabaviti problemom ogromnog broja ilegalnih imigranata koji prolaze kroz ovo područje, u nadi da će tako zaustaviti one koji pokušavaju da se domognu Grčke kroz ovu luku. Na čelu organizacije se nalazi Ilka Lajtinen, koji kaže da imigranti većinom iz Maroka, Alžira, čak iz Avganistana, pokušavaju na sve moguće načine da uđu u Grčku. U “Fronteksu” tvrde da postižu rezultate, medjutim sve veći broj snaga bezbednosti neće tako lako da osujeti mnoštvo imigranata, koji su spremni da rizikuju život kako bi se domogli evropske obale.